วันอาทิตย์ที่ 14 พฤศจิกายน 2564
ไอแบงก์ประกาศรายชื่อผู้โชคดีได้ไปทำฮัจย์ฟรี ประจำปี 2564
ไอแบงก์จัดพิธีจับสลากหาผู้โชคดีเพื่อมอบแพ็กเกจเดินทางไปประกอบพิธีฮัจย์ฟรีให้กับลูกค้าที่ฝากเงินกับบัญชีเงินฝากอัลฮัจย์ ประจำปี 2564 จำนวน 8 รางวัลๆ ละ 220,000 บาท รวมทั้งสิ้น 1,760,000 บาท
วันนี้ (วันที่ 11พฤศจิกายน2564) ธนาคารอิสลามแห่งประเทศไทย (ไอแบงก์) จัดพิธีจับสลากหาผู้โชคดีเพื่อมอบแพ็กเกจเดินทางไปประกอบพิธีฮัจย์ฟรีให้กับลูกค้าที่ฝากเงินกับบัญชีเงินฝากอัลฮัจย์ ประจำปี 2564 จำนวน 8 รางวัลๆ ละ220,000บาทรวมทั้งสิ้น1,760,000บาทโดยมีคณะผู้บริหารและที่ปรึกษาธนาคาร พร้อมด้วยตัวแทนจากกรมการปกครอง และแขกผู้มีเกียรติร่วมกันเป็นสักขีพยานในการจับสลาก ณ ธนาคารอิสลามแห่งประเทศไทย สำนักงานใหญ่ ชั้น 23 อาคารคิวเฮ้าส์ อโศก กรุงเทพฯ
นายวิสุทธิ์ บริบูรณ์ รองกรรมการผู้จัดการผู้บริหารสายงานธุรกิจรายย่อย ปฏิบัติหน้าที่รองกรรมการผู้จัดการผู้บริหารสายงานธุรกิจธนาคารอิสลามแห่งประเทศไทย ในฐานะประธานคณะกรรมการตัดสินการจับสลากบัญชีเงินฝากอัลฮัจย์ ปี2564 กล่าวว่า “ไอแบงก์ได้จัดกิจกรรมการตลาดบัญชีเงินฝากอัลฮัจย์ครั้งนี้เป็นปีที่ 7 แล้วโดยในปีนี้ได้เริ่มกิจกรรมตั้งแต่วันที่ 1 มีนาคม - 30 กันยายน 2564 ซึ่งกิจกรรมนี้มีวัตถุประสงค์เพื่อคืนกำไรและเพิ่มโอกาสให้ลูกค้าพี่น้องมุสลิมที่เปิดบัญชีและฝากเงินผ่านบัญชีเงินฝากอัลฮัจย์ของธนาคารให้สามารถดินทางไปร่วมประกอบพิธีฮัจย์ณนครเมกกะประเทศซาอุดิอาระเบียมากยิ่งขึ้นและในครั้งนี้จะเป็นการจับสลากเพื่อมอบรางวัลแพ็กเกจเดินทางไปประกอบพิธีฮัจย์ฟรีจำนวนทั้งสิ้น 8 รางวัล รางวัลละ 220,000 บาท รวมทั้งสิ้น 1,760,000 บาท ให้กับลูกค้าบัญชีเงินฝากอัลฮัจย์ที่เป็นลูกค้าเก่าและลูกค้าที่เปิดบัญชีใหม่ ตั้งแต่วันที่ 1 มีนาคม 2564 เป็นต้นไป มียอดเงินฝากเฉลี่ยรายวันไม่ต่ำกว่า 2,000 บาทต่อเดือน และดำรงเงินฝากติดต่อกัน3เดือนทุกๆ 2,000 บาท จะได้รับสิทธิ์ลุ้นรางวัล 1 สิทธิ์ ซึ่งในปีนี้มีบัญชีเงินฝากอัลฮัจย์ ณ วันที่30 กันยายน 2564 มีจำนวนบัญชี10,652บัญชีจำนวนเงิน336,483,632.23บาทและมีผู้ได้รับสิทธิ์ลุ้นรางวัลทั้งสิ้นจำนวน247,984สิทธิ์”
นายวุฒิชัยสุระรัตน์ชัยกรรมการและผู้จัดการธนาคารธนาคารอิสลามแห่งประเทศไทยกล่าวเพิ่มเติมว่า “ธนาคารได้ให้ความสำคัญกับบัญชีเงินฝากอัลฮัจย์ทั้งนี้ก็เพื่อส่งเสริมให้พี่น้องมุสลิมได้ปฏิบัติศาสนกิจการทำฮัจย์ที่เป็นหนึ่งในหลักปฏิบัติของอิสลาม ธนาคารมีความมุ่งมั่นที่จะดำเนินกิจกรรมนี้อย่างต่อเนื่องและจะพิจารณาเพิ่มจำนวนรางวัลให้มีผู้ได้รับรางวัลเพิ่มจำนวนมากขึ้นในโอกาสต่อไปซึ่งผมต้องขอขอบคุณลูกค้าที่ให้ความไว้วางใจฝากเงินกับบัญชีเงินฝากอัลฮัจย์และขอแสดงความยินดีกับผู้โชคดีทุกท่านที่ได้รับรางวัลในครั้งนี้”
รายชื่อผู้โชคดีที่ได้รับรางวัลกิจกรรมจับสลากเงินฝากอัลฮัจย์ประจำปี2564 ดังนี้
ลำดับ ชื่อบัญชี   สาขา จังหวัด
1 มัสยิด ดารุ้ลมูนีร  คลองตัน กรุงเทพฯ
2 นายสมชาย เจ๊ะมิน  มีนบุรี กรุงเทพฯ
3 นายนันทศักดิ์ หวานตะเหล็บ สุราษฎร์ธานี สุราษฎร์ธานี
4 นายซอบรี แยแลขอ  ปาลัส ปัตตานี
5 นายมาทวี ยียากุล  อโศก กรุงเทพฯ
6 นางซาลีปะห์ สือแม  ปัตตานี ปัตตานี
7 นางสาวฮัสนี เมาะมิง   นราธิวาส นราธิวาส
8 นางฝาตีมะ บินศอและห์  ปาลัส ปัตตานี
รายชื่อผู้โชคดีที่ได้รับรางวัลสำรองดังนี้
ลำดับ ชื่อบัญชี   สาขา จังหวัด
1 นางกุหลาบ เบ็ญยูโซฟ   ทุ่งครุ กรุงเทพฯ
2 นางสุดา อาษาราษฎร์  กระบี่ กระบี่
3 นางสมสวาท ลิมานัน  สตูล สตูล
4 นายวรัญชัย ลรรพรัตน์  เกาะสมุย สุราษฎร์ธานี
5 นางดรุณี ครองนุช  นครศรีธรรมราช นครศรีธรรมราช
6 นางสาวมธุรส ฮั่นตระกูล แฟชั่น ไอส์แลนด์ กรุงเทพฯ
7 นายจิระศักดิ์ เต๊ะปูยู  ถนนภูมิมาชีพ  ยะลา
8 นายกวิน แดงนุ้ย  ตรัง ตรัง
9 นางสาววิภา พัตชม  ทุ่งครุ กรุงเทพฯ
10 นางสาวสาลีป๊ะ สาแล  บันนังสตา ยะลา
* หมายเหตุรางวัลสำรอง10รางวัลนี้สำหรับทดแทนรายชื่อผู้ที่ได้รับรางวัลแต่ไม่สามารถมารายงานตัวหรือมีสภาพร่างกายที่ไม่สามารถไปประกอบพิธีฮัจย์ได้ภายในระยะเวลาที่กำหนดหรือตามเงื่อนไขของกิจกรรมจับสลากเงินฝากอัลฮัจย์
สอบถามข้อมูลเกี่ยวกับผลการจับสลากเพิ่มเติมได้ที่ฝ่ายผลิตภัณฑ์ชะรีอะฮ์ธนาคารอิสลามแห่งประเทศไทยโทร. 02-650-6999 ต่อ6318 มือถือ081-803-0770 หรือCall Center โทร1302